
ΒΟΥΛΗ ΤΩΝ ΕΛΛΗΝΩΝ
ΜΑΝΟΣ Ν. ΚΟΝΣΟΛΑΣ
Βουλευτής Ν. Δωδεκανήσου – ΝΕΑ ΔΗΜΟΚΡΑΤΙΑ

                                                                               Αθήνα, 13 Ιουνίου 2017

Αρ.Πρ.: 6304/13-6-2017
Ε Ρ Ω Τ Η Σ Η

Προς

Κύριο Υπουργό Υγείας

ΘΕΜΑ: «Άμεση κάλυψη των κενών θέσεων σε ιατρικό και νοσηλευτικό προσωπικό του Κέντρου Υγείας Πάτμου»
Κύριε Υπουργέ,
Οι υπηρεσίες και οι δομές δημόσιας υγείας στην Πάτμο, πρέπει άμεσα να ενισχυθούν με Ιατρικό και Νοσηλευτικό προσωπικό.

Το Κέντρο Υγείας Πάτμου, πέρα από την κάλυψη των αναγκών  των μόνιμων κατοίκων του νησιού, καλύπτει και τις αυξημένες ανάγκες που δημιουργούνται από χιλιάδες επισκέπτες την τουριστική περίοδο.

Αυτή τη στιγμή είναι αναγκαία η ενίσχυση του ιατρικού προσωπικού του Κ.Υ. Πάτμου με δύο (2) επιπλέον γιατρούς Γενικής Ιατρικής ή Παθολόγους, καθώς και η επαναπροκήρυξη των δύο (2) θέσεων Αγροτικών Ιατρών, αλλά και η κάλυψη μίας (1) επιπλέον θέσης Νοσηλευτών για να καλυφθούν οι ανάγκες.
Κατόπιν των ανωτέρω

Ερωτάται ο Κύριος Υπουργός
1. Ποιες είναι οι προθέσεις του Υπουργείου Υγείας αναφορικά με την ενίσχυση του Κέντρου Υγείας Πάτμου με ιατρικό και νοσηλευτικό προσωπικό;

